NukeNews No. 7 - LITHUANIAN

************************************************************ *    NukeNews #7 - Anti-Atominės Informacijos Tarnyba     * ************************************************************ - 0. Įžanga - Nors "anti-atominės veiklos vasara", kurios metu vyko keletas tarptautinių stovyklų, suvažiavimų ir protesto akcijų, baigėsi, ji buvo ganėtinai įkvepianti. Didelė dalis žmonių iš "Nuclear Heritage Network" praėjusiomis savaitėmis koncentravosi į naujus atominės energetikos projektus rytų Europos šalyse, taip pat kovą prieš urano kasybą ir AE statybų planus Suomijoje. Lietuvoje, referendume dėl atominės energijos, žmonių dauguma pasakė "NE", tačiau vyriausybė nenori atsižvelgti į šį balsavimą. Pastaraisiais mėnesiais mūsų tinklo aktyvistų buvo suorganizuotos dvi tarptautinės protesto akcijų dienos: "Uranium Action Day" rugsėjį ir "European Action Day", skirta pastūmėti Lietuvos vyriausybę paversti balsuotojų "NE" atominei energijai realybe. Iš vienos pusės buvo gaila, kad tik keletas grupių prisijungė prie "Uranium Action Day", kuriai buvo ruošiamasi nuo šių metų pradžios. Iš kitos pusės buvo stebėtinai puiku, kad "European Action Day" pateikė keletą protesto akcijų Lietuvos ambasadoms, nors apie ją buvo pranešta likus tik savaitei iki renginio. Šios vieningos protesto akcijų dienos turi potencialo! Mėgaukitės skaitymu apie anti-atomines veiklas, vykstančias aplink pasaulį, ir tikimės, kad įvertinsite Jums aktyvistų pateiktą informaciją šiame naujienlaiškyje! - Einamojo NukeNews leidinio #7 struktūra - 0. Įžanga 1. Penlio AE: "incidentas kontroliuojamas" slepia tikrą avariją 2. Peticija dėl pakartotinio Europos Tarybos Direktyvos 96/29/EURATOM Pagrindinių Saugumo Standartų (BSS) įteisinimo Standards (BSS) Directive 96/29 3. Tarptautinėje kelionėje jūra buvo sustota prie Oskaršamno AE 4.  Branduolinių atliekų saugyklų ženklinimas 5. Akcija prieš branduolinius ginklus Paryžiuje 6. Baltarusijos anti-atominio judėjimo aktyvistams neleista įvažiuoti į ES 7. Urano diena vyko penkiose šalyse 8. Naujoji Rusijos branduolinė energija: "Rizika Europai" 9. Demonstracija 10-yje miestų prieš EPR reaktorius ir dėl neatidėliojamo senstančių atominių elektrinių uždarymo 10. 2013/03/09: Žmonių grandinė Paryžiuje už atominių elektrinių laipsnišką likvidavimą 11. Nyderlandai: Izotopų gamybai medicinos reikmėms nėra reikalingas naujas reaktorius 12. Fennovoimos AE projekto pabaiga 13. Fennovoimos AE projektas Pyhäjoki'yje 14. Černobylio diena: 138 protesto akcijos Prancūzijoje prieš branduolinį pavojų! 15. Kanados branduolinės saugos komisija - reguliavimo farsas 16. Grėsmė Vakarų Australijoje – uranui pritarta 17. Kuras, ugnis, grybai, pėdsakai... žadina mūsų jausmus po    Walktjurros žygio 18. Europos Žmogaus Teisių Teismas nutraukė Slovėnijos Branduolinį Referendumą - pasiūlymo istorija 19. Sonne+Freiheit premija 2012 atitenka... Irmgard Schmied (Žemutinė    Austrija) ir Jiri Dvorak (Pietų Bohemija) 20. Miunsteryje 8 valandoms užblokuotas atominis transportas 21. Černobylio jubiliejinė stovykla ir demonstracija Sizvelyje (Jungtinė Karalystė) 22. Branduolinis renesansas. Koks branduolinis renesansas? 23. Demonstrantai Rusijoje reikalavo ištaisyti paplitusius branduolinius defektus 24. Komunalinis ūkis "be atomo" Čekijos rinkoje ir kitur 25. JAV skuba iš naujo paleisti San Onofre‘o AE 26. Toksiškų medžiagų išsiliejimas Talvivaara kasykloje: didžiausia cheminė katastrofa Suomijos istorijoje 27. Čekijos respublika nori finansiškai remti elektros gavybą iš    atominių jėgainių 28. Artėjantys renginiai 29. Apie NukeNews - 1. Penlio AE: "incidentas kontroliuojamas" slepia tikrą avariją - 2012 metų balandžio 5-tą dieną Penlio AE reaktoriuje (Normandija), pagrindinio aušinimo kontūro siurblyje prasidėjo gaisras. Po kelių valandų minėtame kontūre įvyko didelis nutekėjimas. Prancūzijos elektros energijos kompanija (EDF) pateikė tai kaip paprastą incidentą. Tačiau, kai kurie EDF vidaus dokumentai įrodo, kad įvykis galėtų būti laikomas tikra avarija. Atsitikimo Penlyje reikšmė pranešant apie jį viešai buvo išties sumažinta. Skaitykite mūsų analizę (prancūzų kalba): http://groupes.sortirdunucleaire.org/Accident-a-la-centrale-de-Penly. - 2. Peticija dėl pakartotinio Europos Tarybos Direktyvos 96/29/EURATOM Pagrindinių Saugumo Standartų (BSS) įteisinimo Standards (BSS) Directive 96/29 - Idėja yra užtvindyti Europos Parlamentą peticijomis, reikalaujančiomis įsakyti Europos Komisijai įvykdyti pakartotinį įteisinimą visų praktinių metodikų įtraukiant atskleidimą visuomenei apie radioaktyvų užterštumą. Peticija paremta tuo, kad EURATOM BSS Direktyva turi punktą, kuris sako, kad jeigu atsiranda nauji ir svarbūs įrodymai, kad direktyvos neapsaugo piliečių, tada turi būti peržiūrimos ir iš naujo patvirtinamos jos reguliuojamos normos. Tai yra Europos Teisė, taigi taipogi ir Šalių Narių Teisė. Peticijos pavyzdį, kartu su paaiškinimais ir pagrindinių mokslinių įrodymų sąrašu, reikalingų pagrįsti pakartotinio svarstymo reikalingumą, galite rasti ir parsisiųsti šiame internetiniame puslapyje: http://www.nuclearjustice.org - 3. Tarptautinėje kelionėje jūra buvo sustota prie Oskaršamno AE - Penktadienį, rugpjūčio 31-ą dieną, tarptautinė grupė, anti-branduolinės kelionės metu, sustojo parodyti savo priešišką poziciją dėl Švedijos planų statyti naujas atomines elektrines. Burlaivis atkeliavo prie atominės elektrinės Oskaršamne (Švedija) su ant burių paskelbtu šūkiu: "Energy Turn NOW!". Papuoštas anti-atominiais simboliais aktyvistų laivas sustojo įlankoje priešais branduolinį objektą. Oskaršamnas taip pat yra aukšto lygio radioaktyvių atliekų laikina saugykla. Oskaršamno AE teršia Baltijos jūrą savo nuotekų ir aušinimo vandenimis, kurie yra išleidžiami į Baltijos jūrą. Juose gausu radioaktyvių dalelių. Atominė elektrinė taip pat daro neigiamą poveikį aplinkinei jūros ekosistemai. Aktyvistai pastebėjo neįtikėtinai šiltą vandenį įlankoje netoli Oskaršamno AE. Tai neigiamai veikia Baltijos jūros gyvūniją ir augmeniją. Prie nuolatinės radiacinės ir šiluminės jūros taršos, prisideda ir laikinos aukšto lygio radioaktyviųjų atliekų saugyklos keliamas pavojus dėl galimų radioaktyviųjų nuotekų Baltijos jūros regione. Sužinokite daugiau apie anti-atominę kelionę jūra: http://www.nuclear-heritage.net/index.php/Anti-nuclear_Sailing_Trip_across_the_Baltic_Sea - 4. Branduolinių atliekų saugyklų ženklinimas - Klausimas, kuris jau seniai yra radioaktyviųjų atliekų tvarkymo darbų sąraše – kaip ženklinti atliekų saugyklų vietas, kad ateities kartos galėtų suvokti jų paskirtį ir grėsmę. Yra daromi tyrimai apie ilgalaikes informacijos laikmenas, tačiau kaip "ateities žmonės" sužinos, kad viduje yra pranešimas, ir kur mes jas turėtume patalpinti, kad "ateities žmonės" jas rastų prieš pradedant kasti? Dar svarbesni klausimai, ar toks įspėjimas nepaskatintų žmonių pradėti kasti? Ar mes turėtumėme iš viso pamiršti apie saugyklų egzistavimą? Bet kaip? Tai yra šio straipsnio tema. Skaitykite daugiau: http://www.nuclear-heritage.net/index.php/Marking_Nuclear_Waste_Disposal_Facilities - 5. Akcija prieš branduolinius ginklus Paryžiuje - Kaip vieną iš galimų tolesnių veiklų, neskaitant Olkiluoto Blokados Suomijoje ir anti-atominės kelionės jūra iš Švedijos į Vokietiją, paskutiniame tarptautiniame anti-atominio tinklo susirinkime Döbeln'e (Vokietija) mes reklamavome badavimo akciją Paryžiuje. Ji vyko nuo 2012-tų metų rugpjūčio mėnesio 6-tos iki 9-tos dienos, Hirosimos ir Nagasakio katastrofų dienomis, prie Eifelio bokšto. Mūsų tinklo susirinkimo dalyviai prisijungė prie šio įvykio ir parašė asmeninį pranešimą mums. Plačiau skaitykite čia: http://www.nuclear-heritage.net/index.php/Fasting_for_peace_in_Paris_August_6-9,_2012 - 6. Baltarusijos anti-atominio judėjimo aktyvistams neleista įvažiuoti į ES - Rugsėjo 26 dieną Baltarusijos aktyvistams Mikalojui Ulasievičiui ir Tatjanai Novikovai nebuvo leista atvykti į Lietuvą dėl „persona non grata“ statusų, suteiktų dėl galimo sukelti pavojaus Lietuvos ar kitų ES valstybių viešajai tvarkai ar nacionaliniam saugumui. Iš tikrųjų jie norėjo prisijungti prie konferencijos "Lietuva - Baltarusija: Branduolinės energetikos kaimynai", kurią surengė Lietuvos Parlamentas. Jie buvo oficialiai pakviesti pasidalinti savo požiūriu apie AE statybų ir visuomenės dalyvavimo sprendimuose dėl branduolinės energijos problemas Baltarusijoje ir Lietuvoje. Sužinokite daugiau ir pasirašykite peticiją dėl leidimo jiems vėl patekti į ES: http://www.avaaz.org/en/petition/Lift_persona_nongrata_status_for_Belarusian_antinuclear_ativists_applied_by_Lithuania - 7. Urano diena vyko penkiose šalyse - Anti-urano aktyvistai antrą kartą pakvietė susirinkti į tarptautinę "Urano dieną". Ji vyko 2012 metų rugsėjo 29-tą dieną Döbeln'e, Duisburge, Esene, Frankfurte, Gronau (Vokietija), Jekaterinburge, Kazanėje, Maskvoje, Murmanske (Rusija) ir keletoje vietų Vengrijoje, Nyderlanduose ir Mongolijoje. Tikėtina, kad buvo dar daugiau veiksmų, kurie dar nebuvo paminėti "Urano dienos" tinklalapyje. 2008-tais metais, kai "Urano diena" vyko pirmą kartą, dalyvaujančių šalių ir miestų skaičius buvo dar didesnis. "Urano dienos" siekis buvo pasipriešinti urano pramonei organizuojamais protestais ir viešais renginiais, ypač šalia pramonės būstinių ir agentūrų. Kitas tikslas - skleisti informaciją apie urano rūdos kasybos bei perdirbimo grėsmes, supažindinti visuomenę, kaip branduolinis kuras yra susijęs su atominėmis elektrinėmis. Sužinokite daugiau: http://uranium-action-day.info - 8. Naujoji Rusijos branduolinė energija: "Rizika Europai" - Olegas Bodrovas ir jo advokatas, Andrejus Talevlinas, kreipėsi į Europos žmogaus teisių teismą po to, kai Rusijos teismas atmėtė bylą dėl neteisėto leidimo pratęsti Černobylio tipo branduolinio reaktoriaus funkcionavimą. Prancūziškas leidinys "Journal d'Alsace" neseniai paėmė interviu iš Olego Bodrovo dėl šio kreipimosi į Europos Teismą jo vizito metu Strasbūre. Vienam iš Černobylio tipo reaktorių Leningrado atominėje elektrinėje, kuri yra Rusijoje, 40 km į vakarus nuo Sankt Peterburgo, Rusijos licencijavimo institucija neteisėtai suteikė leidimą toliau funkcionuoti, nepaisant to, kad jo gyvavimo laikas yra pasibaigęs. Leidimas buvo duotas be tinkamo poveikio aplinkai įvertinimo (EIA) ar visuomenės dalyvavimo sprendimo priėmimo procese. Tai prieštarauja Rusijos įstatymams. Bodrovui buvo neleista pateikti bylos Rusijos teisme. Jis, kaip privatus pilietis, neturi teisės prieiti prie teismo sistemos. Rusijos teismas taip pat teigė, jog sprendimas buvo priimtas atitinkamos institucijos, ir visais būtinais saugumo ir aplinkos apsaugos interesais buvo pasirūpinta. Vienintelė galimybė pakeisti sprendimą dėl reaktoriaus gyvavimo laiko pratęsimo - kreiptis į Europos Teismą. Skaityti visą istoriją: http://www.nuclear-heritage.net/index.php/New_Russian_nuclear_power:_Risk_for_Europe - 9. Demonstracija 10-yje miestų prieš EPR reaktorius ir dėl neatidėliojamo senstančių atominių elektrinių uždarymo - Spalio 13-tą dieną demonstracijos vyko dešimtyje miestų. Jose buvo reikalaujama uždaryti EPR projektą su jo aukštos įtampos linijomis, taip pat senstančias atomines elektrines. Lavale (prie Brittany) apie 4000 žmonių užplūdo miesto centrą. Lione (Prancūzija), vyko "branduolinių pabėgėlių", bėgančių po nelaimingo atsitikimo, nukenksminimo modeliavimas, sekamas 1000-žmonių žmonių grandinės. Strasbūre minia žmonių sukūrė milžinišką "STOP" ženklą su skėčiais, kuris buvo matomas nuo katedros viršaus, taip reikalaudami nedelsiant uždaryti seniausią Prancūzijoje AE Fessenheime. Mece, daugelis žmonių iš Liuksemburgo ir Saro krašto dalyvavo demonstracijoje prieš Cattenom AE, ir su ja susijusius pavojus... Nuotraukas ir ataskaitas galite rasti šiame puslapyje: http://groupes.sortirdunucleaire.org/Comptes-rendus-des-manifestations - 10. 2013/03/09: Žmonių grandinė Paryžiuje už atominių elektrinių laipsnišką likvidavimą - 2012 metų, Kovo 11-tą dieną, Vallée du Rhône susirinko 60.000 žmonių ir suformavo grandinę tam, kad parodyti solidarumą Japonijos žmonėms ir pareikalauti uždaryti atomines elektrines Prancūzijoje. 2013 m, bus surinkta nauja žmonių grandinė Paryžiuje. Tikimasi apsupti vietas, kur daromi sprendimai dėl branduolinės energetikos. Mes tikimės daug žmonių iš Prancūzijos ir kitų šalių, ir laukiame bet kokios paramos ar pagalbos. Daugiau informacijos: http://chainehumaine.org - 11. Nyderlandai: Izotopų gamybai medicinos reikmėms nėra reikalingas naujas reaktorius - 2010 metais Laka Foundation paskelbė ataskaitą apie medicininių radioaktyviųjų izotopų gamybą be branduolinio reaktoriaus. Nyderlandai planuoja statyti naują reaktorių moksliniams tyrimams, pagrinde medicininių izotopų gamybos tikslais. Laka dabar dirba ties nauja mokslinių tyrimų ataskaita, kurioje dėmesys yra skiriamas komercinės rinkos plėtojimui medicininių izotopų gamyboje. Ji yra paremta technologinio progreso ir pokyčių tiekimo grandinėse prognozėmis. Šios ataskaitos tikslas yra parodyti, kad Pallas reaktorius (kuris yra finansuojamas privačiai) neturi perspektyvos iš ekonominės pusės. Laka yra viena iš labai nedaugelio organizacijų Nyderlanduose, kuri dirba ties šiuo klausimu (ir yra nusiteikusi prieš naujojo Pallas reaktoriaus planus). Jūs galite rasti 2010 metų ir naują ataskaitą čia: http://www.laka.org/medical_isotopes.html - 12. Fennovoimos AE projekto pabaiga - Kaip ir buvo prognozuojama anksčiau šiais metais, Fennovoimos projektas gali būti nutrauktas dėl ekonominių priežasčių. http://www.nuclear-heritage.net/index.php/Nuclear_power_is_not_a_good_business_anymore Po šio pranešimo, keli smulkieji akcininkai paliko projektą, tačiau paskutinė vinis į karstą buvo E.On pranešimas taip pat jį palikti. Šiuo metu apie 40% akcijų yra pardavime, tačiau pirkėjo nesimato. Daugiau akcininkų išeina, taigi visi požymiai rodo, kad tai yra projekto 7-ojo reaktoriaus Suomijoje statyboms pabaiga. Skaityti visą istoriją: http://www.nuclear-heritage.net/index.php/The_end_of_Fennovoima_NPP_project%3F - 13. Fennovoimos AE projektas Pyhäjoki'yje - 2010 metų liepą Suomijos parlamentas palaimino Fennovoimos planus statyti naują atominę elektrinę, tačiau kol kas bendrovė negalėjo gauti licencijos statyboms iš Suomijos vyriausybės. Bandymas pastatyti naują reaktorių Pyhäjoki'yje, Hanhikivi pusiasalyje, praktiškai žmogaus nepaliestame kampelyje, su daugelio tipų nykstančiomis natūraliomis gyvenamosiomis aplinkomis, yra vienas iš labiausiai arogantiškų visoje Europoje. Hanhikivi yra svarbus perėjimo regionas beveik 20-čiai nykstančių paukščių rūšių, ypač reikšminga poilsio vieta arktinių paukščių migravime. Jei atominės elektrinės projektas bus įgyvendintas, regionas smarkiai pasikeis į pramoninę zoną. Sužinokite daugiau: http://www.nuclear-heritage.net/index.php/Pyh%C3%A4joki - 14. Černobylio diena: 138 protesto akcijos Prancūzijoje prieš branduolinį pavojų! - Tuo metu, kai Fukušimos katastrofą galime laikyti tik ką prasidėjusia, Černobylio nelaimė dar toli gražu nebaigta. Kadangi Prancūzijos vyriausybė nepasimokė iš šių tragedijų, Prancūzijos anti-atominis tinklas "Sortir du nucléaire" pakvietė žmones veikti 2012 metų balandžio 26-29 dienomis. Per šią laiko atkarpą vyko 138 anti-atominės akcijos visoje Prancūzijoje, kaip pavyzdžiui žmonių grandinės didžiuosiuose miestuose. Peržiūrėti visas akcijas (Prancūzijoje ir užsienyje): http://www.chernobyl-day.org. - 15. Kanados branduolinės saugos komisija - reguliavimo farsas - Kanadiečiai nėra apsaugoti nuo jų branduolinės pramonės licencijavimo institucijos. Kanados branduolinės saugos komisija (CNSC) yra branduolinės pramonės "liokajus", o ne jos "kontrolierius". CNSC yra labiausiai korumpuota reguliavimo institucija Kanadoje. Plačiau skaitykite čia: http://forum.stopthehogs.com/phpBB2/viewtopic.php?p=2594#2594 - 16. Grėsmė Vakarų Australijoje – uranui pritarta - Vakarų Australijos aplinkos ministras davė svarbų, bet ne galutinį, pritarimą pirmajam Vakarų Australijoje urano pasiūlymui. "Toro Energy" pasiūlytai Wiluna urano kasyklai vis dar reikia federalinio bei kitų valstybinių patvirtinimų, taip pat galimas teisinis išbandymas dėl kasyklos pavojingumo ir poveikio. Urano rūdos kasyba skiriasi nuo kitų mineralų kasybos ir turi daug prieštaravimų iš aplinkos, visuomenės ir vietinių bendruomenių, bei visuomenės sveikatos apsaugos įstaigų ir profesinių sąjungų. Plačiau skaitykite čia: http://toro.org.au/2012/10/11/national-ngos-public-health-environment-and-aboriginal-groups-say-no-to-toro/ - 17. Kuras, ugnis, grybai, pėdsakai... žadina mūsų jausmus po    Walktjurros žygio - Praėjo geras mėnuo, kai Walkatjurra žygiuotojai sugrįžo į Pertą, daugelis iš mūsų grįžo į įprastą gyvenimą miestuose ir miesteliuose per visą Australiją. Dienos mieste labai tolimos nuo raudonojo purvo, iššūkių, rutinos ir apmąstymus skatinančios žygio aplinkos. Sužinokite daugiau: http://walkingforcountry.com/2012/11/01/923/ - 18. Europos Žmogaus Teisių Teismas nutraukė Slovėnijos Branduolinį Referendumą - pasiūlymo istorija - 1995 metų liepos 18-tą dieną 37 Slovėnijos parlamentarai pateikė įstatymo projektą dėl nacionalinio referendumo Krško AE uždarymui. Tuometinis ministras pirmininkas Janez Drnovšek vakarą prieš įstatymo parlamente priėmimą nustatyta tvarka, buvo paskambinęs telefonu keliems parlamentarams ir paragino juos atsiimti savo parašus, kas lėmė įstatymo projekto žlugimą. 1996 metais jis taip pat paskatino Liublianos socialių mokslų fakulteto dekaną Ivaną Svetliką bei švietimo ir mokslo ministrą Slavko Gaberį atleisti Leo Seserko iš universiteto profesoriaus pareigų. Jie pasidavė ir atleido jį iš pareigų dėl to, kad jis buvo vienas iš įstatymo projekto įkvėpėjų. Fakultetas tą pačią dieną išdavė pareiškimą, kad profesorius grįžta iš MP pareigų į profesoriaus postą, ir dar vieną pareiškimą, anuliavusi pirmą, kad jis yra atleistas iš savo posto universitete. Seserko iškėlė ieškinį tiek fakultetui, tiek universitetui, tačiau pralaimėjo visose teismo instancijose. Slovėnų Institucinis teismas nerado jokių konstitucinių teisių pažeidimų. Ir teisėjas André Potocki, Prancūzijos atstovas Europos žmogaus teisių teisme Strasbūre, nusprendė, kad nėra žmogaus teisių pažeidimų. Strasbūro teismas taip pat informavo Seserko, kad jo byla teisme bus sunaikinta per vienerius metus. - 19. Sonne+Freiheit premija 2012 atitenka... Irmgard Schmied (Žemutinė    Austrija) ir Jiri Dvorak (Pietų Bohemija) - Jau 7-tą kartą Austrijos ir Čekijos NVO "Sonne+Freiheit" suteikia apdovanojimą už tarpvalstybinį aktyvizmą anti-atominėje srityje, kuris dažnai eina kartu su kultūriniais ir tarpasmeniniai aspektais. Šiemet Irmgard Schmied iš Šiaurės Austrijos, kuri lyginant su kitais surinko daugiau nei 3000 parašų prieš Dukovany AE, esančia vos kirtus Čekijos Respublikos sieną, buvo apdovanota Austrijos pusės. Jos kolega, Jiri Dvorak, buvęs kaimo Lodherov (Pietų Bohemija, Čekija) meras gavo šios premijos Čekijos dalį, kurią tarp viso kito sudaro ir dalis didžiausios Austrijos vėjo energetikos bendrovės http://www.windkraft.at akcijų, kurių kiekvienos vertė yra 400 eurų. Dvorak surengė sėkmingą kaimo referendumą prieš planuojamą statyti branduolinių atliekų saugyklą po savo kaimu. Tačiau tuo tarpu lobistams atrodo pavyko "nupirkti lojalumą už milijonus". Abu apdovanotieji dirbs kartu, kad užkirstų kelią branduoliniams lobistams sunaikinti savo Tėvynę. Premija visuomet yra suteikiama apie lapkričio 5-tą dieną, Austrijos referendumui, įvykusiam 1978 metais lapkričio 5-tą dieną, kuriame visuomenė pasakė "ne" Zwentendorf‘o AE, kas paskatino straipsnio, teigiančio, kad Austrija yra neatominė valstybė, šalies konstitucijoje atsiradimą, atminti. „Sonne+Freiheit“ organizuoja specialius kalbos kursus – visuomet rugpjūčio mėnesį, ir tokiu būdu gautas lėšas skiria lapkričio mėnesio prizo finansavimui. Žiūrėti daugiau čia: http://www.sonneundfreiheit.eu - 20. Miunsteryje 8 valandoms užblokuotas atominis transportas - Gegužės 7-tą dieną atominis transportas vežė apie 450 tonų urano heksafluorido, nuo urano sodrinimo gamyklos Gronau (Vokietija) į Pierrelatte (Prancūzija). Netoli Miunsterio traukinys turėjo sustoti dėl kelių aukštai virš geležinkelio bėgių virve lipančių aktyvistų. Tik po aštuonių valandų kelias buvo atlaisvintas ir traukinys galėjo tęsti savo kelionę. Atominis transportas reguliariai keliauja per pasaulį, aprūpindamas branduolinę pramonę – ir dažniausiai būna nepastebimas. Veiksmo ataskaita: http://www.mzeise.net/sofa/news/aktuell.php?tsnews4=archiv&dots=424 - 21. Černobylio jubiliejinė stovykla ir demonstracija Sizvelyje (Jungtinė Karalystė) - Palaikomi sėkmingos 50-viečio autobuso kelionės iš Londono į Fukušimos jubiliejinę demonstraciją prieš branduolinę energiją prie Hinkley Point AE Somersete kovo mėnesį, Londono Regiono Kampanija už Atominį Nusiginklavimą (CND) nusprendė paleisti autobusą į panašią demonstraciją Sizvelyje, ir taip paminėti Černobylio metines balandžio 21-mą dieną Suffolk'e. Tai buvo 4-oji kasmetinė demonstracija, žyminti šią sukaktį. Šį kartą Londone į kelionę autobusu susirinko 40 žmonių, kas buvo visai neblogai atsižvelgiant į prastą orą. (į praeito balandžio akciją susirinko tik 21 žmogus) Šis skaičius atrodo dar solidesnis, kai mes pamatėme tik apie 100 žmonių pačioje demonstracijoje, palyginus su daugiau kaip 1000 žmonių prie Hinkley. Demonstracija susidėjo iš ilgų įžymybių bei delegatų kalbų, paįvairintų muzika, šiek tiek dainavimo, ir stipriu lietumi, priešingu praėjusių metų kepinančiai kaitrai, ir baigėsi simboline įėjimo į elektrinę blokada. Šiais metais tai buvo stovėjimo blokada – žemė buvo per šalta ir drėgna kad kviestų atsisėsti! Plačiau skaitykite čia: http://www.nuclear-heritage.net/index.php/Sizewell_Chernobyl_anniversary_camp_and_demo - 22. Branduolinis renesansas. Koks branduolinis renesansas? - "Financial Times" (FT) balandžio mėnesį pranešė kad parlamento „Energy Select Committee“ ruošiasi pakviesti didžiųjų energetikos bendrovių vadovus susitikimui "Dėl susirūpinimo, kad Didžiosios Britanijos 'branduoliniam atgimimui' gresia pavojus". Nenuostabu: Jungtinės Karalystės vyriausybė yra įsipareigojusi planams dėl naujų atominių elektrinių 8 vietose, kiekvienoje su vienu arba dviem reaktoriais. Tačiau Vokietijos energetikos bendrovės E-ON ir RWE (numatomi dviejų objektų iš šio sąrašo - prie Wylfa Anglesey ir prie Oldbury, Gloucestershire – statybininkai) pranešė, kad jie bandė parduoti savo bendrą įmonę Horizon tam, kad pastatytų branduolinius reaktorius Didžiojoje Britanijoje, dalinai dėl finansinių sunkumų, sukeltų Vokietijos traukimosi iš atominės energetikos po Fukušimos katastrofos. Buvo teigiama, kad Rusijos energetikos bendrovė Russcom (Černobylis!), dvi Japonijos energetikos bendrovės (Fukušima!) ir Kinijos Valstybinė atominės energetikos korporacija gali būti suinteresuotos, bet Timas Yeo, konservatorių „Energy Select Committee“ pirmininkas pranešė "Financial Times", kad tai buvo "neramu", jog neatsirado norinčių nusipirkti Horizon. Skaityti visą istoriją: http://www.nuclear-heritage.net/index.php/Nuclear_renaissance._What_nuclear_renaissance%3F - 23. Demonstrantai Rusijoje reikalavo ištaisyti paplitusius branduolinius defektus - Aktyvistai visoje Rusijoje pasinaudojo 26-ųjų Černobylio nelaimės metinių proga, kad atkreiptų dėmesį į nuolat kylančias problemas ligotoje šalies branduolinėje pramonėje - daugelis demonstracijų dalyvių sakė, kad tai gali sukelti Černobylį-2, nes Vyriausybė ir pramonės pareigūnai atkakliai ignoruoja Fukušimos pamokas. Aktyvistai susirinko Maskvoje priešais Rosatom (Rusijos valstybinės branduolinės korporacijos) būstinės, reikalaudami, kad pavojingi eksperimentai su didelės galios reaktoriumi Murmansko Kolos AE būtų nutraukti, ir kad Černobylio tipo RBMK-1000 reaktoriai, iš kurių 11 Rusijoje vis dar veikia, turi būti uždaryti. Skaityti visą istoriją: http://www.nuclear-heritage.net/index.php/Demonstrators_in_Russia_insisted_on_righting_pervasive_nuclear_defects - 24. Komunalinis ūkis "be atomo" Čekijos rinkoje ir kitur - Čekijos namų ūkiai ir įmonės dabar turi galimybę pakeisti savo komunalinį ūkį su nano-energies.com – tai yra naujas žaidėjas rinkoje, kuris nedalyvauja branduoliniame versle. Ši nauja įmonė pagrinde naudoja biodujų ir fotoelektros technologijas. Panašių įmonių taip pat yra, pavyzdžiui, Vokietijoje, Austrijoje, Prancūzijoje ar Belgijoje, Olandijoje ar Ispanijoje. Šios įmonės yra anti-atominių aktyvistų vertinama alternatyva bendraujant su dažnai prastai informuota visuomene vadinamosiose "branduolinėse valstybėse". - 25. JAV skuba iš naujo paleisti San Onofre‘o AE - San Onofre'o branduolinis objektas yra mažiau negu 50 km nuo Los Andželo ir San Diego, kur gyvena daugiau kaip 8 milijonai žmonių. 2200 megavatų reaktoriai buvo sustabdyti nuo 2012 sausio pabaigos dėl naujų 670 mln. dolerių kainavusių garo generatorių gedimo. Pagrindinis savininkas „Southern California Edison“ (SCE) spalio 1-mą dieną pateikė savo planą Branduolinio reguliavimo komisijai (NRC), kad atidarys Unit-2, ir paskelbė apie savo planus padaryti panašų pareiškimą dėl Unit-3 reaktoriaus kitą vasarą. Veiksmų sūkuryje NRC atmetė „Friends of the Earth“ (FOE) peticiją, reikalaujančią surengti teisminius svarstymus dėl agentūros sąmokslo su SCE, kai kompanija išdavė leidimą pakeisti senus garo generatorius. Gudrybė čia - ištirti svarbiausius klausimus, iškeltus FOE pareiškime, bet nesustabdyti San Onofre'o veikimo keleriems metams, kol vyks tyrimo procesas. Sužinokite daugiau: http://www.nuclearfreecal.org/nfcnet/2012/11/109-nrc-public-meeting-on-san-onofre/ - 26. Toksiškų medžiagų išsiliejimas Talvivaara kasykloje: didžiausia cheminė katastrofa Suomijos istorijoje - Didelė ekologinė katastrofa įvyko lapkritį Rytų Suomijoje, kai nikelio ir urano kasykla Talvivaara patyrė išsiliejimą iš nuotekų tvenkinių. Nutekėjimas užtvankose leido šimtams tūkstančių kubinių metrų toksiško vandens, su dideliais kiekiais sunkiųjų metalų, tokių kaip uranas, ištrūkti iš tvenkinio. Dešimt dienų į aplinkines vietoves nuo 3000 iki 5000 kubinių metrų per valandą greičiu tekėjo nuodingas skystis. Radiacijos saugos institucija STUK pranešė, kad urano koncentracija vandens mėginiuose siekė iki 350 mikrogramų litre. Suomijos valdžios institucijos nustatė kad kitų teršalų kiekis netoliese esančiuose vandens keliuose yra toks, kad gali sukelti žuvų mirtis ir paveikti augalus bei dugne gyvenančius organizmus. "Greenpeace" tai pavadino "didžiausia Suomijos chemine katastrofa istorijoje", o aplinkos ministras kalbėjo apie "rimtą nusikaltimą aplinkai". Talvivaaros operatorius išgaudavo šimtus tonų urano per metus be leidimo. 2011-tais metais Kanados urano kasybos kompanija Cameco pasirašė sutartį statyti urano gavybos infrastruktūrą Talvivaaroje, kuri pajėgi išgauti net 350 tonų urano per metus. Atsakydami į išsiliejimą, apie 1000 žmonių protestavo Helsinkyje Lapkričio 14 dieną. 17.000 parašų, reikalaujančių Talvivaaros uždarymo, buvo perduoti aplinkos ministrui. Sužinokite daugiau: http://www.nuclear-heritage.net/index.php/Talvivaara_mine:_environmental_disaster_in_Finland - 27. Čekijos respublika nori finansiškai remti elektros gavybą iš    atominių jėgainių - Pramonės Ministerija parengė naują nacionalinį projektą „Nacionalinės energijos koncepcija“, pagal kurį planuojama visiškai sustabdyti valstybės paramą atsinaujinantiems energijos šaltiniams, o mokesčių mokėtojų pinigai, kaip tikimasi, apmokės taip vadinamas "sutartis dėl skirtumo", kurios taip pat buvo apsvarstytos Didžiojoje Britanijoje. Taip bus užtikrintas tam tikras elektros energijos kainos lygis iš naujai suplanuotų reaktorių Temelin and Dukovany. Tik tokiu būdu jie gali išgyventi komercinėje aplinkoje. Branduolinių reaktorių statybų išlaidos kasmet auga, priešingai nei atsinaujinančios šaltininių energetikoje. Dėl to, kad numatoma, jog dideli elektros energijos kiekiai bus ir toliau eksportuojami į užsienį, kyla rizika, kad už šį eksportą teks mokėti vidaus vartotojams. Pagal "CandolePartners" finansinius skaičiavimus, Čekijos Respublikai tai kainuos beveik 680 mln. eurų per metus. Vidutinė šeima (kasmet sunaudojanti apie 4500 kWh elektros) turės mokėti apie 57 eurais daugiau, t.y. apie 10% daugiau. Didžiojoje Britanijoje, kur buvo aptarta panaši valstybinės paramos forma, „City Bank“ ekspertai paskaičiavo, jog pagal tokį valstybės finansavimą branduolinė energija Didžiosios Britanijos namų ūkiams kainuotų apie papildomus 200 svarų per metus (256 eurų). Branduolinė energetika jau šiandien yra labai privilegijuota dėl sumažintos atsakomybės branduolinių avarijų atvejais. Pasak Leipcigo universiteto draudimo instituto, jei šios paslėptos lengvatos butų panaikintos, elektros energija iš atominių elektrinių kainuotų mažiausiai 0,14 euro už kWh. Pramonės ministro teiginys, kad finansinė parama branduolinei energijai yra tik reakcija į rinkos deformacijas, kurias sukelia atsinaujinančių energijos šaltinių rėmimas dėl dabartinių aukštų jų kainų, yra puiki manipuliacija. Iš tiesų viskas yra atvirkščiai. Parama atsinaujinančiai energijai turėtų atlyginti jos nekomerciškumą, tačiau skaičiai būtų visai kitokie, jei į kitų energijos šaltinių kainą būtų įskaičiuojama žala aplinkai arba atsakomybė už galimą branduolinio užterštumo žalą. Edvard Sequens, Calla (http://www.calla.cz) - 28. Artėjantys renginiai - (tik pagrindiniai, praneškite apie savo renginius jei norite paskelbti kitame mūsų leidinyje) daugiau renginių rasite: 26/11/12:         Teismo procesas prieš aktyvistus, kurie 2010 metais Dalle užblokavo Castor transportą, važiuojantį į Gorleben (Celle, Vokietija) 27/11/12:         Seminaras "Gilesnė dislokacija? - du projektai                    informuotumo apie giluminius gręžinius kaip                    alternatyvą didinimui" Stokholme ir Östhammare (Švedija) 28/11/12:         Nacionalinė demonstracijų diena aplink „Toro Energy“ metinį susirinkimą Crown Plaza viešbutyje, Hindmarsh skvero 16, Adelaidė (Austrija) 29/11/12:         Seminaras "Radiacinės saugos etika" Stokholme (Švedija) 03/12/12:         Teismo procesas prieš aktyvistus, kurie 2010 metais užblokavo Castor transportą, važiuojantį į Lubmino saugyklą Potsdame (Vokietija) 04/12/12:         Galutinis tyrimo komisijos pristatymas dėl Gorlebeno saugyklos Platenlaasėje (Vokietija) 04/12/12-05/12/12: Europos apskritojo stalo diskusija "Aarhus                   konvencijos įgyvendinimas branduolinės saugos                    kontekste" Briuselyje (Belgija) 05/12/12:         Seminaras "Kas daroma dėl vario korozijos                    problemos?" Stokholme ir Östhammare (Švedija) 09/12/12-12/12/12: Europos branduolinė konferencija branduolinės pramonės tema Mančesteryje (Jungtinė Karalystė) 2013:             Protestai prieš CASTOR transportavimą iš Jülich į Ahaus (Vokietija) 09/03/13:         Žmonių grandinė, skirta apjuosti branduolinių sprendimų priėmėjus Paryžiuje (Prancūzija) 29/03/13-07/04/13: "Radioaktyviojo Paveldo Ekskursija" iš Melburno į Adelaidę (Austrija) 2013 vasara:      Pėsčiųjų žygis už ateitį be branduolinės energijos iš                    Minesotos į Buffalo (JAV) 14/10/13-16/10/13: Europos Komisijos konferencija EURADWASTE '13 Vilniuje (Lietuva) 2014:             Numatomas CASTOR aukšto lygio radioaktyvių atliekų iš                    Sellafield (Jungtinė Karalystė) ir vidutinio lygio radioaktyvių atliekų iš La Hague transportavimas (Prancūzija) į Gorleben (Vokietija) ir protestai http://www.nuclear-heritage.net/index.php/Castor_2010_-_Dalle_lock-on_blockade http://www.nonuclear.se/en/kalender/mkg_oss20121127 http://www.nonuclear.se/en/kalender/radiation_ethics20121129stockholm http://www.nuclear-heritage.net/index.php/Castor_Transport_to_Lubmin http://castor.de/php/termine/termine.php http://www.nonuclear.se/en/kalender/brussels20121204-5 http://www.nonuclear.se/en/kalender/mkg_oss20121205 http://www.euronuclear.org/events/enc/enc2012/index.htm http://www.greenkids.de/europas-atomerbe/index.php/Nuclear_Waste_Transport_to_Ahaus http://chainehumaine.org/ http://www.foe.org.au/anti-nuclear/issues/oz/radtour http://www.nuclear-heritage.net/index.php/Walk_For_A_Nuclear_Free_Future_2011-2015/Minnesota-Buffalo http://cordis.europa.eu/fp7/euratom-fission/fisa-euradwaste-2013_en.html http://www.greenkids.de/europas-atomerbe/index.php/Gorleben_Castor_Resistance_in_Germany_2014 - 29. Apie NukeNews - NukeNews yra daugiakalbė naujienlaiškių sistema koordinuojama Atominio Paveldo Tinklo (Nuclear Heritage Network), atspindinti anti-atominių aktyvistų, kuriuos jungia ši tarptautinė bendruomenė, veiklą, temas ir kovas. Pranešimai yra parašyti ir išversti aktyvistų, šalia jų įprastų anti-atominių veiklų. Niekam nėra mokama už šį darbą, nes mes norime užtikrinti šaltinių, kaip ši informacinė sistema anti-atominei kovai, kuo didesnę nepriklausomybę. Leidinys skirtas informuoti tiek aktyvistus, tiek besidominčius skaitytojus. Jūsų parama sekančiam NukeNews leidiniui yra labai laukiama. Tai turėtų būti trumpa naujienos santrauka anglų kalba, ne daugiau kaip vienas paragrafas, turinti trumpą antraštę ir galimai - nuorodą į internetinį puslapį, pateikiantį daugiau informacijos. Siųskite jas elektroniniu paštu news(eta)NukeNews.nuclear-heritage.net. Galutinis terminas 8-tam NukeNews leidiniui yra 2013 metų vasario 3 diena. Skleiskite žinias ir sužinokite daugiau apie NukeNews: http://NukeNews.Nuclear-Heritage.NET